钦定古今图书集成/明伦汇编/官常典/第597卷 > 龚理
## 钦定古今图书集成/明伦汇编/官常典/第597卷 > 龚理

按《苏州府志》：“理，字彦文，昆山人。父贤，好施与，尝梦神
人谓之曰：‘上帝以汝有阴德，予汝一龚理’。宣德己酉乡荐，癸丑中一榜，诏赐冠带，读书太学，与庶吉士同
课翰林。丙辰登进士，授工部主事，进郎中，廉干不受
一钱。会河决张秋，已擢徐有贞督治，又慎简方岳佐
之，廷推得理，景帝曰：‘是不要钱龚郎中乎’？遂超拜山”
东左布政理毅然以河工自任。如置八闸，作九堰，筑
大洪口，其说多出于理，不欲自居。成功。每有参画，辄
削其牍。东人至今思之，称廉布政云。以末疾告归，卒。
橐中萧然，惟先世遗集及所著最美集数十卷。乡人
重之，谥曰清忠。